Kuveidi dinaar

Kuveidi dinaar (araabia keeles دينار كويتي, kood KWD) on Kuveidi Riigi rahaühik. See jaguneb 1000 filsiks. 2024. aasta jaanuari seisuga oli Kuveidi dinaar maailma kõige väärtuslikum valuuta. Üks dinaar oli väärt 2,99 eurot.

Ajalugu
Dinaar võeti käibele aastal 1961, enne seda kehtis Kuveidis India ruupiaga võrdne lahe ruupia.

Kui Iraak aastal 1990 Kuveiti tungis, asendati Kuveidi dinaar Iraagi dinaariga, okupatsiooniväed viisid riigist suures koguses sularaha välja. Pärast taasvabanemist võeti Kuveidi dinaar taas kasutusele ning trükiti uued rahatähed, et vanad, mh varastatud kupüürid käibelt võtta.

Mündid
Allolevas tabelis olevad mündid võeti kasutusele aastal 1961, nende kujundus ei ole muutunud. Ühel poolel on boom‘i laev ja vermimise aasta nii islami kui kristliku kalendri järgi. Teisel poolel on mündi väärtus ja "Kuveit" nii araabia kui inglise keeles.

Erinevalt paljudest teistest Lähis-Ida riikidest on Kuveidis käibel münt väärtusega 0,02, mitte 0,025 ega 0,25 (kuigi 0,25-dinaarine kupüür on olemas).

Ühefilsist münti vermiti 2024. aasta seisuga viimati 2014. aastal.

Coins of the Kuwaiti dinar Esipool Tagapool  Väärtus  Diameeter  Paksus  Kaal  Materjal 150px  150px  1 fils  17 mm  1,2 mm  2 g  Uushõbe 150px  150px 5 filsi  19.5 mm  1,2 mm (1961–2011) 1,45 mm (2012–)  2,5 g (1961–2011) 2,55 g (2012–)  Uushõbe (1961–2011) Messingiga kaetud teras (2012–) 150px150px 10 filsi  21 mm  1,5 mm  3,75 g (1961–2011) 4 g (2012–)  Uushõbe (1961–2011) Messingiga kaetud teras (2012–)  150px150px  20 filsi  20 mm  1,36 mm  3 g  Kupronikkel (1961–2011) Roostevaba teras (2012–) 150px150px  50 filsi  23 mm  1,54 mm (1961–2011) 1,7 mm (2012–)  4,5 g  Kupronikkel (1961–2011) Roostevaba teras (2012–) 150px150px  100 filsi  26 mm  1,71 mm (1961–2011) 1,8 mm (2012–)  6,5 g (1961–2011) 6,7 g (2012–)  Kupronikkel (1961–2011) Roostevaba teras (2012–)

Kupüürid
Kuveidi dinaari on trükitud kuus seeriat.

Esimene seeria
Esimene seeria trükiti pärast Kuveidi valuutaseaduse väljakuulutamist ja Kuveidi Valuutanõukogu asutamist aastal 1960. Seeria oli käibel 1. aprillist 1961 1. veebruarini 1982. Kupüürid olid väärtustega 1⁄4, 1⁄2, 1, 5 ja 10 dinaari.

Teine seeria
Aastal 1969 loodi Kuveidi Valuutanõukogu asemele Kuveidi Keskpank ning 17. novembril 1970 trükiti uued kupüürid väärtustega 1⁄4, 1⁄2 ja 10 dinaari, 20. aprillil 1971 trükiti ka uued 1- ja 5-dinaarised rahatähed. Teine seeria oli käibel 1. veebruarini 1982.

Kolmas seeria
Kolmas seeria tuli käibele 20. veebruaril 1980 kui emiiriks sai Jaber Al-Ahmad Al-Sabah. Alguses trükiti rahatähed väärtustega 1⁄4, 1⁄2, 1, 5 ja 10 dinaari, 9. veebruaril 1986 lisandus 20-dinaarine kupüür. Iraagi sissetungi tulemusel kuulutati need rahatähed 30. septembrist 1991 kehtetuks. Iraagi väed varastasid neid rahatähti suures koguses ning mõned neist jõudsid rahvusvahelisele turule.

Neljas seeria
Pärast taasiseseisvumist anti 24. märtsil 1991 välja neljas seeria, et garanteerida kolmanda seeria kiire käibelt kadumine ja majanduse taastumine. Neljas seeria kehtis 16. veebruarini 1995. Kupüürid olid nominaalväärtusega 1⁄4, 1⁄2, 1, 5, 10 ja 20 dinaari.

Viies seeria
Kaasaegsete turvameetmetega viies seeria võeti kasutusele 3. aprillil 1994 ning selle kupüürid kehtisid 1. oktoobrini 2015. Väärtused olid samad mis neljandas seerias.

 Fifth series Kuwait banknotes ("We Seek God's Assistance") Esikülg  Tagakülg  Väärtus  Esikülg  Tagakülg   KD  Kuveidi vapp; Kuveidi Dhow "Al-Mouhalebi" vinjett; Kuveidi laeka vinjett Vinjett traditsioonilisi mänge mängivatest tüdrukutest   KD  Kuveidi vapp; Kuveidi tallide vinjett; Kuveidi kohvikannu vinjett Vinjett traditsioonilisi mänge mängivatest poistest   KD 1 Kuveidi vapp; Traditsioonilise õlilambi vinjett; Kuveidi tornide vinjett Mina Al-Shuwaikhi vinjett; Traditsioonilise veetorni vinjett   KD 5 Kuveidi vapp; Uue Vabastamise Torni telemasti vinjett; Traditsioonilise käsikivi vinjett Naftarafineerimistehase vinjett; A’Zouri elektrijaama vinjett; Kuveidi veetornide vinjett; Elektriliini vinjett   KD 10 Kuveidi vapp; Traditsiooniline veeanum; Suure Mošee vinjett Kalurid; Dau vinjett; Traditsiooniline Kuveidi uks; Pärlipüüdmine; Kuveidi lõhnaküünla vinjett   KD 20 Kuveidi vapp; Kahur; Jahra Punane Kindlus Kuveidi Keskpanga hoone; Vana linnamüüri värav

Kuues seeria
Keskpank tõi kuuenda seeria käibele 29. juunil 2014. Mõned rahatähed trükiti nii, et pimedad saaksid käsikaudu nende väärtusest aru.

 Kuuenda seeria rahatähedThe Sixth Issue banknote series Kuveidi Keskpank (www.cbk.gov.kw). Vaadatud 2014-05-22. Esikülg  Tagakülg  Väärtus  Mõõtmed (mm)  Värv  Esikülg  Tagakülg  Trükkimise kuupäev  KD 110 x 68 mmPruunVabastamise Torn ja dauTraditsiooniline Kuveidi uks ja esimene Kuveidi münt29. juuni 2014  KD 120 x 68 mmRohelineKuveidi tornid ja dauHawksbilli merikilpkonn ja hõbedane merilatiklane (Al Zubadi)29. juuni 2014  200pxKD 1130 x 68 mmHallSuur Mošee ja batili dauVana-Kreeka mõjutused Failaka saarel29. juuni 2014  200pxKD 5140 x 68 mmLillaKuveidi Keskpanga uus hooneNaftarafineerimistehas ja naftatanker29. juuni 2014 200px 200pxKD 10150 x 68 mmRoosaKuveidi Rahvusassamblee ja sambuki dauPistrik ja sadulaga kaamel29. juuni 2014 200px 200pxKD 20160 x 68 mmSinineSeifi palee ja dauPärlipüüdja ja al-boomi dau29. juuni 2014

Eritrükid
Aastatel 1993 ja 2001 anti taasiseseisvumise tähistamiseks välja "1-dinaarilised" polümeerist rahatähed. Esimene selline rahatäht tuli kasutusele 26. veebruaril 1993 tähistamaks taasiseseisvumise teist aastapäeva. Esiküljel oli kujutatud Kuveidi kaart, vapp ning mõlemal pool Kuveidi vabastamisele kaasa aidanud riikide nimed araabia ja inglise keeles.Kuwait 1 dinar commemorative banknote (1993) Banknote Museum (banknote.ws). Retrieved on 11 February 2013. Teine eritrükk tuli käibele 26. veebruaril 2001 kui vabastamisest oli möödunud kümme aastat. Rahatähel on sõrmejälge meenutav turvaelement, mis viitab sissetungi ja okupatsiooni käigus hukkunutele.Kuwait 1 dinar commemorative banknote (2001) Banknote Museum (banknote.ws). Retrieved on 11 February 2013. Kuigi mõlemal korral trükitud rahatähed olid sümboolse väärtusega 1 dinaar, ei saanud neid kasutada ning neile oli trükitud vastav märge.

Väärtus
pisi|Kuveidi dinaari väärtus USA dollari suhtes 1986–2008 (filsides)
Aastatel 1975–2003 oli dinaar seotud valuutakorviga. Aastatel 2003–2007 oli dinaar seotud USA dollariga (1$ = 0,29963 KD, ± 3,5%). Alates 16. juunist 2007 on dinaar taas seotud valuutakorviga, jaanuaris 2024 oli 1 dinaari väärtus ligi 2,98 eurot.

Vaata ka
 Kuveit
 Kuveidi majandus

Viited

Välislingid
 Viienda seeria kupüürid (saksa keeles)

Kategooria:Rahaühikud
Kategooria:Kuveit